**Overvåkning i arbeidslivet**

**EL og IT Forbundet Distrikt Trøndelag**

**inviterer til kurs 11.-13. november 2019**

**Sted: Quality Airport Hotel, Stjørdal**

**Bli med på en samling over 3 dager for å lære om reglene rundt overvåkning i arbeidslivet. Med den teknologiske utviklingen vi har nå, er det ingen grenser for hvor mye personopplysninger som kan bli samlet inn. Hva kan det brukes til, og hvem kan ha innsyn?**

**Målgruppe**

Kurset er for tillitsvalgte og styremedlemmer i klubbene, men det er også åpent for andre medlemmer.

**Innhold**

* Hva er overvåkning?
* Metoder for overvåkning i arbeidslivet
* Regelverket rundt overvåkning og innsamling av personopplysninger
* Hva skal tillitsvalgte gjøre i bedriftene, drøfting, avtaler m.m.

**Gjennomføring**

Kurset starter mandag 11. november kl. 10.00 og vi avslutter onsdag 13. november kl. 13.00. Undervisningen veksler mellom forelesninger, plenum og gruppearbeid.

**Økonomi**

Vi dekker stipend, reiseutgifter og opphold. Stipendet (som er skattefritt) er på 145 kr/time, om du har permisjon uten lønn fra arbeidsgiver. I tillegg utbetales en kompensasjon for arbeid ut over normal arbeidsdag på 200 kr pr. kveld.

Dette tilsvarer en timelønn på 163 kr/time utbetalt skattefritt, noe som tilsvarer en timelønn på 251 kr med 35 % skatt.

Kjøring godtgjøres med kr. 4,03 pr. km. Husk å ta med evt. dokumentasjon på tap av inntekt fra din arbeidsgiver. Kurset finansieres av midler fra OU-fondet.

**Kursveiledere**

Hanne Lise Fahsing og Lars Roar Mjøen.

**Påmelding**

Meld deg på så raskt som mulig, slik at vi får oversikt over deltagerne i god tid.

Husk å søke til bedriften om permisjon. Tillitsvalgte har rett på fri for opplæring, ref. Hovedavtalens § 5-8. Husk å ha med dokumentasjon på tapt arbeidsfortjeneste på kurset.

Deltagere som får plass på kurset vil få tilsendt ytterligere informasjon.

**Påmelding til Randi Vingen,** **randi.vingen@elogitt.no**ved bruk av vedlagte påmeldingsskjema.

**NB! Påmeldingsfrist: 7. oktober.**